বায়োমেট্রিক পাসপোর্ট
বায়োমেট্রিক পাসপোর্ট হল কতগুলো কাগজের সমষ্টি এবং একটি ইলেক্ট্রনিক পাসপোর্ট যা কোনো ভ্রমনকারীর পরিচয় বহন করে।এটি  ই-পাসপোর্ট, ইপাসপোর্ট অথবা ডিজিটাল পাসপোর্ট নামেও পরিচিত । এতে যোগাযোগবিহীন স্মার্ট কার্ড,মাইক্রোপ্রসেসর চিপ (কম্পিউটার চিপ) এবং অ্যান্টেনা (চিপের পাওয়ার এবং যোগাযোগের জন্য) থাকে যেগুলো পাসপোর্টের সামনে,পিছনে বা মাঝখানে সংযুক্ত থাকে। সকল ডকুমেন্ট এবং চিপের বৈশিষ্ট্য আন্তর্জাতিক বেসামরিক বিমান চলাচল সংস্থার ডক ৯৩০৩-এ জমা থাকে। পাসপোর্টের গুরুত্বপূর্ণ তথ্যগুলো পাসপোর্টের পৃষ্ঠায় দেয়া থাকে এবং চিপেও সংরক্ষিত থাকে।যখন সকল নিরাপত্তা প্রক্রিয়া সঠিকভাবে শেষ হয় তখন পাবলিক কী ইনফ্রাষ্ট্রাকচার (পি কে আই) এর মাধ্যমে পাসপোর্টের চিপে যান্ত্রিকভাবে সংরক্ষিত তথ্যগুলোর বিশুদ্ধতা পরীক্ষা করা হয় যা এটিকে নকল করার ক্ষেত্রে ব্যয়বহুল এবং কষ্টসাধ্য করে তোলে।
বর্তমানে সনাক্ত করার জন্য চেহারা,আঙ্গুলের ছাপ,আইরিশ এসকল বায়োমেট্রিক ব্যবহার করা হয়।রেটিনা স্ক্যান সহ আরো কতগুলো বায়োমেট্রিক পরীক্ষার পর এগুলো গৃহীত হয়।পাসপোর্টের বায়োমেট্রিক ফাইলের ধরন এবং যোগাযোগের প্রটোকল আইসিএও নির্ধারন করে দেয়।আসলে প্রতিটি বায়োমেট্রিক বৈশিষ্ট্যের শুধুমাত্র ডিজিটাল চিত্র (সাধারনত জেপিইজি বা জেপিইজি২০০০ ফরম্যাটে) চিপে সংরক্ষিত থাকে।ইলেক্ট্রনিক বর্ডার কন্ট্রোল সিস্টেম(ই-বর্ডার) এর মাধ্যমে পাসপোর্টের চিপের বাইরেই বায়োমেট্রিক বৈশিষ্ট্যের তুলনা করা হয়।যোগাযোগবিহীন চিপে বায়োমেট্রিক তথ্য সংরক্ষন করার জন্য ইইপ্রম মেমোরীর সর্বনিম্ন ৩২ কিলোবাইট জায়গা লাগে এবং আইএসও/আইইসি ১৪৪৪৩ আন্তর্জাতিক মানদন্ড অনুসারে অন্যদের সাথে একটি ইন্টারফেসে এটি চলে।এই মানদন্ড ভিন্ন ভিন্ন দেশ এবং পাসপোর্ট প্রস্তুতকারীদের মধ্যকার কার্যক্রম নিয়ন্ত্রন করে।
কিছু দেশের জাতীয় পরিচয়পত্র (উদাহরনস্বরুপ নেদারল্যান্ডস,আলবেনিয়া এবং ব্রাজিলে) সম্পূর্নভাবে আইসিএও৯৩০৩ স্বীকৃত ভ্রমনের বায়োমেট্রিক ডকুমেন্ট হিসেবে কাজ করে।যদিও যুক্তরাষ্ট্র সহ অন্যান্য দেশের পাসপোর্ট এরকম না।
যেকোনো প্রকার আক্রমন এড়াতে এবং/অথবা চিহ্নিত করতে বায়োমেট্রিক পাসপোর্টে বিভিন্ন রকম সুরক্ষা যন্ত্রপাতি ব্যবহার করা হয়ঃ
বায়োমেট্রিক পাসপোর্টের প্রবর্তনের পর থেকে এর উপর অনেক আক্রমন উপস্থাপন এবং প্রদর্শন করা হয়েছেঃ
অনেক দেশের গোপনীয়তার প্রবক্তারা তথ্যের অভাবের বিষয়ে প্রশ্ন তুলেছেন এবং আন্দোলন করেছেন এটা নিয়ে যে পাসপোর্ট চিপে আসলে কি কি থাকবে এবং এটা নাগরিক স্বাধীনতাকে প্রভাবিত করবে কিনা।আসল সমস্যা যেটা তারা খুঁজে বের করেছে সেটা হল যে পাসপোর্টের তথ্য রেডিও ফ্রিকুয়েন্সী আইডেন্টিফিকেশন (আর এফ আই ডি) প্রযুক্তির সাহায্যে খুব সহজেই ট্রান্সফার করা যায়,যা একটি মারাত্মক অরক্ষিত অবস্থার সৃষ্টি করতে পারে।যদিও এটা একটি আইডি চেক করা কম্পিউটারকে একজন ব্যক্তির শারীরিক সংযোগ ছাড়াই ব্যক্তির সম্পর্কে তথ্য জানার অনুমতি দিতে পারে,এটা প্রয়োজনীয় সরঞ্জামাদি থাকলে যে কাউকেই ঐ কাজ করার অনুমতি দিতে পারে।যদি ব্যক্তিগত তথ্য এবং চিপের পাসপোর্ট নাম্বার এনক্রিপ্ট করা না হয়,তথ্যগুলো ভূল হাতে চলে যেতে পারে।
১৫ ডিসেম্বর ২০০৬ সালে বিবিসি প্রকাশিত একটি নিবন্ধ প্রকাশিত করে ব্রিটিশ ই-পাসপোর্টের উপর,যা উপরোক্ত গল্প উদ্ধৃত করে এবং আরো যোগ করে:
এবং যোগ করে যে, ভবিষ্যতে তথ্য সমাজে পরিচয়(এফ আই ডি আই এস) নেটওয়ার্ক এর গবেষণা দলও (ইউরোপীয় ইউনিয়ন দ্বারা গৃহীত তথ্য প্রযুক্তি নিরাপত্তা বিশেষজ্ঞদের একটা দল)"ই-পাসপোর্ট প্রকল্পের বিরুদ্ধে রুখে দাড়ায়। [বলে যে] ইউরোপীয় সরকার একটি নথি জনগনের উপর জোর করে চাপিয়ে দিয়েছে যা নাটকীয়ভাবে নিরাপত্তা হ্রাস করে এবং পরিচয় প্রতারণার ঝুঁকি বাড়ায়।"
অধিকাংশ নিরাপত্তা ব্যবস্থা ডিজাইন করা হয়েছে অনির্ভরযোগ্য নাগরিকদের বিরুদ্ধে ("বিপথগামী"), কিন্তু বৈজ্ঞানিক নিরাপত্তা সম্প্রদায় সম্প্রতি অবিশ্বস্ত্য যাচাইকারীদের হুমকির কথাও বলেছে,যেমন দুর্নীতিগ্রস্ত সরকারি প্রতিষ্ঠান, বা এমন জাতি যারা দুর্বলভাবে বাস্তবায়িত, অনিরাপদ ইলেকট্রনিক সিস্টেম ব্যবহার করে।
নতুন ক্রিপ্টোগ্রাফিক সমাধান যেমন ব্যক্তিগত বায়োমেট্রিক্স প্রস্তাবিত হয়েছে মারাত্মক পরিচয় প্রতারণার ঝুঁকি প্রশমিত করার জন্য।এগুলো বর্তমানে বৈজ্ঞানিক গবেষণার মধ্যে আছে, কিন্তু এখনো বায়োমেট্রিক পাসপোর্টে বাস্তবায়ন করা হয়নি।.
এটা পরিকল্পনা করা ছিল যে,ডেনমার্ক, আয়ারল্যান্ড এবং যুক্তরাজ্য ছাড়া, ইউরোপীয় ইউনিয়নের পাসপোর্টের রেডিও ফ্রিকুয়েন্সী আইডেন্টিফিকেশন (আর এফ আই ডি) চিপের যায়গায়, ডিজিটাল ইমেজিং এবং ফিঙ্গারপ্রিন্ট স্ক্যান বায়োমেট্রিক্স স্থাপন করা হবে। বায়োমেট্রিক্স এর এই সমন্বয়  জালিয়াতি সনাক্তকরণ কাগজপত্র এর বিরুদ্ধে  একটি অতুলনীয় স্তরের নিরাপত্তা এবং সুরক্ষা তৈরি করার লক্ষ্যে কাজ করে।নতুন পাসপোর্টের  প্রযুক্তিগত বৈশিষ্ট্য ইউরোপীয় কমিশন দ্বারা প্রতিষ্ঠিত হয়। উল্লেখ্য এই বৈশিষ্ট্যগুলো বাঁধাই করা হয় শেনজেন চুক্তির জন্য, অর্থাৎ আয়ারল্যান্ড এবং যুক্তরাজ্য ব্যতীত ইউরোপীয় ইউনিয়নের অন্যান্য দেশগুলো এবং ইউরোপীয় ফ্রি ট্রেড অ্যাসোসিয়েশনের  চারটির মধ্যে তিনটি দেশ – আইসল্যান্ড, নরওয়ে এবং সুইজারল্যান্ড এর জন্য। এই দেশগুলো ২৮ আগস্ট ২০০৬ সালে মেশিন পাঠযোগ্য মুখের ছবি পাসপোর্টে বাস্তবায়ন করতে বাধ্য হয়, এবং আঙ্গুলের ছাপ দেয় ২৯ জুন ২০০৯ সালে। ইউরোপিয়ান তথ্য সুরক্ষা সুপারভাইজার বিবৃত দিয়েছেন যে,বর্তমান আইনি কাঠামো বায়োমেট্রিক সিস্টেমের সহজাত অসম্পূর্ণতা দ্বারা সৃষ্ট সব সম্ভাব্য এবং প্রাসঙ্গিক বিষয় সমাধান করতে ব্যর্থ।" বর্তমানে, ব্রিটিশ এবং আইরিশ বায়োমেট্রিক পাসপোর্টে আঙ্গুলের ছাপ ব্যবহৃত না হয়ে শুধুমাত্র একটি ডিজিটাল চিত্র ব্যবহৃত হয়। জার্মান পাসপোর্ট ১ নভেম্বর ২০০৭ এ  প্রিন্ট করা হয় যাতে দুই হাতের দুটি আঙ্গুলের ছাপ ছিল,একটি ডিজিটাল ছবির সাথে। রোমানিয়ান পাসপোর্টেও দুই হাতের দুই আঙ্গুলের ছাপ থাকে। নেদারল্যান্ডও আঙ্গুলের ছাপ নেয় এবং এটি ইউরোপীয় ইউনিয়নের একমাত্র সদস্য যে এই আঙ্গুলের ছাপ কেন্দ্রীয়ভাবে সংরক্ষনের পরিকল্পনা করেছে। ইউরোপীয় ইউনিয়নের প্রয়োজনীয়তা অনুযায়ী, শুধুমাত্র যে জাতি স্বাক্ষরের মাধ্যমে শেনজেন অর্জনকারী দেশ হয়েছে শুধুমাত্র তাদেরই বায়োমেট্রিক্স ফিঙ্গারপ্রিন্ট  যোগ করতে হয়।
ইউরোপীয় ইউনিয়নের দেশগুলির পাসপোর্টের দাম হবে